rejauldu/bengali-wikipedia huggingface dataset:
ড.সুবোধচন্দ্র রায় (১৯০৯ – ৭ এপ্রিল ১৯৮৫) ছিলেন একজন ভারতীয় বাঙালি শিক্ষাব্রতী এবং কলকাতায় লাইট হাউস ফর দ্য ব্লাইড সংস্থার প্রতিষ্ঠাতা। সুবোধ সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, নভেম্বর ২০১৩, পৃষ্ঠা ৮০৫,   জীবনী সুবোধচন্দ্র রায়ের জন্ম কলকাতায়। পিতা নিবারণচন্দ্র রায় এবং মাতা শরৎসুন্দরী রায়। আট বৎসর বয়সে তিনি দৃষ্টিশক্তি হারান। বহু প্রতিকূলতার মাঝে ১৯২৭ খ্রিস্টাব্দে কলকাতার ব্লাইন্ড স্কুল থেকে ম্যাট্রিকুলেশন পাশ করেন। সেন্ট পলস ক্যাথেড্রাল মিশন কলেজ এবং প্রেসিডেন্সি কলেজের কৃতি ছাত্র ছিলেন তিনি। ১৯৩৫ খ্রিস্টাব্দে তিনি 'মানসিক ও নৈতিক দর্শনে' কলকাতা বিশ্ববিদ্যালয়ের স্নাতকোত্তর ডিগ্রী অর্জন করেন। এরপর ১৯৩৬ খ্রিস্টাব্দে তিনি আইন পরীক্ষায় উত্তীর্ণ হন।  কলকাতা ও  কলাম্বিয়া বিশ্ববিদ্যালয়ের স্নাতকোত্তর ডিগ্রি অর্জন করেন। কলকাতা বিশ্ববিদ্যালয়ের তৎকালীন উপাচার্য  শ্যামাপ্রসাদ মুখোপাধ্যায়ের সহায়তায় তিনি বিশ্ববিদ্যালয়ের রাসবিহারী ঘোষ ট্রাভেলিং ফেলোশিপ লাভ করে উচ্চ শিক্ষার্থে বিদেশ গমন করেন।  নিউইয়র্ক বিশ্ববিদ্যালয় থেকে কৃতিত্বের সঙ্গে পিএইচডি ডিগ্রি এবং রয়্যাল ন্যাশনাল ইনস্টিটিউট ফর ব্লাইড থেকে ডিপ্লোমা লাভ করেন। দৃষ্টিহীনদের শিক্ষার ব্যাপারে নানা বৃত্তি নিয়ে দেশে বিদেশে ভ্রমণ করেন।   দেশে ফিরে তিনি লরেটো কলেজ ও কলকাতা বিশ্ববিদ্যালয়ে অধ্যাপনা করেন। তারই প্রচেষ্টায় কলকাতা বিশ্ববিদ্যালয়ের শিক্ষণ-বিভাগে ঐচ্ছিক বিষয় হিসাবে ব্রেইল অন্তর্ভুক্ত হয়। তবে ১৯৪৭ খ্রিস্টাব্দে অধ্যাপক সুবোধচন্দ্র রায় দেশ ছেড়ে  মার্কিন যুক্তরাষ্ট্রে চলে যান এবং সেখানেই অধ্যাপনা করতে থাকেন। ড.অধ্যাপক সুবোধচন্দ্র রায় দর্শনশাস্ত্রের ছাত্রদের অত্যন্ত প্রিয় এবং ধর্মীয় বিষয়ে নিষ্টাবান ছিলেন। ১৯৮৩ খ্রিস্টাব্দে বিশ্বধর্ম সম্মেলনে প্রতিনিধি ও বক্তা নির্বাচিত হয়ে পর্তুগাল যান। বিভিন্ন পত্রিকায় দর্শন ও ধর্মীয় বিষয়ক নিবন্ধ রচনা করেছেন। তার রচিত উল্লেখযোগ্য গ্রন্থ হল-     অন্ধত্ব ও অন্ধের উপর ১৯৩৬ খ্রিস্টাব্দ থেকে ড.সুবোধচন্দ্র রায়ের বক্তৃতা, নিবন্ধ, রেডিও-টক, চিঠিপত্র ইত্যাদির সংকলন- দ্য ব্লাইড ইন ইন্ডিয়া অ্যান্ড অ্যাব্রড গ্রন্থটি ১৯৪৪ খ্রিস্টাব্দে কলকাতা বিশ্ববিদ্যালয় কর্তৃক প্রথম প্রকাশিত হয়।   দেশ ছেড়ে যুক্তরাষ্ট্রে যাওয়ার আগেই তিনি ১৯৪১ খ্রিস্টাব্দে কলকাতায় অন্ধ ছাত্রছাত্রীদের জন্য প্রতিষ্ঠা করেন লাইট হাউস ফর দ্য ব্লাইড।  তিনি লাইট হাউস ফর দ্য ব্লাইডের সর্বভারতীয় সংগঠনের সম্পাদকের দায়িত্ব পালন করেন।    তথ্যসূত্র   বিষয়শ্রেণী:১৯০৯-এ জন্ম বিষয়শ্রেণী:১৯৮৫-এ মৃত্যু বিষয়শ্রেণী:কলকাতা জেলার ব্যক্তি বিষয়শ্রেণী:অন্ধ ব্যক্তি বিষয়শ্রেণী:ভারতীয় অন্ধ ব্যক্তি বিষয়শ্রেণী:কলকাতা প্রেসিডেন্সি কলেজের প্রাক্তন শিক্ষার্থী বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী
right|100px মুহম্মদ জাফর ইকবাল (জন্ম ডিসেম্বর ২৩, ১৯৫২) একজন বাংলাদেশী লেখক, পদার্থবিদ, ও শিক্ষাবিদ। তিনি বাংলাদেশে বৈজ্ঞানিক কল্পকাহিনী লেখা ও জনপ্রিয়করণের পথিকৃত। এছাড়াও তিনি একজন জনপ্রিয় শিশুসাহিত্যিক এবং কলাম-লেখক। তাঁর লেখা বেশ কয়েকটি উপন্যাস চলচ্চিত্রে রূপায়িত হয়েছে। তিনি বর্তমানে শাহজালাল বিজ্ঞান ও প্রযুক্তি বিশ্ববিদ্যালয়ে কম্পিউটার বিজ্ঞান ও প্রকৌশল বিভাগে অধ্যাপনা করছেন, যদিও তিনি পদার্থবিজ্ঞান নিয়ে পড়াশোনা করেছেন।(আরও জানুন...)
আলেজ গার্সিয়া সেরানো (; জন্ম: ২৮ জুন ১৯৯৭; আলেজ গার্সিয়া নামে সুপরিচিত) হলেন একজন স্পেনীয় পেশাদার ফুটবল খেলোয়াড়। তিনি বর্তমানে স্পেনীয় ক্লাব জিরোনা এবং স্পেন জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত কেন্দ্রীয় মধ্যমাঠের খেলোয়াড় হিসেবে খেললেও মাঝেমধ্যে রক্ষণাত্মক মধ্যমাঠের খেলোয়াড় অথবা আক্রমণাত্মক মধ্যমাঠের খেলোয়াড় হিসেবে খেলেন।  ২০১৩ সালে, গার্সিয়া স্পেন অনূর্ধ্ব-১৬ দলের হয়ে স্পেনের বয়সভিত্তিক পর্যায়ে অভিষেক করেছিলেন। প্রায় পাঁচ বছর যাবত স্পেনের বয়সভিত্তিক দলের হয়ে খেলার পর, তিনি ২০২৩ সালে স্পেনের হয়ে আন্তর্জাতিক পর্যায়ে অভিষেক করেছেন; স্পেনের জার্সি গায়ে তিনি এপর্যন্ত ১ ম্যাচে অংশগ্রহণ করেছেন।   প্রারম্ভিক জীবন  আলেজ গার্সিয়া সেরানো ১৯৯৭ সালের ২৮শে জুন তারিখে স্পেনের উয়দেকোনায় জন্মগ্রহণ করেছেন এবং সেখানেই তার শৈশব অতিবাহিত করেছেন।   আন্তর্জাতিক ফুটবল  গার্সিয়া স্পেন অনূর্ধ্ব-১৬, স্পেন অনূর্ধ্ব-১৭, স্পেন অনূর্ধ্ব-১৮, স্পেন অনূর্ধ্ব-১৯ এবং স্পেন অনূর্ধ্ব-২১ দলের হয়ে খেলার মাধ্যমে স্পেনের প্রতিনিধিত্ব করেছেন। ২০১৩ সালের ৫ই মার্চ তারিখে তিনি হাঙ্গেরি অনূর্ধ্ব-১৬ দলের বিরুদ্ধে ম্যাচে স্পেন অনূর্ধ্ব-১৬ দলের হয়ে আন্তর্জাতিক পর্যায়ে অভিষেক করেছেন। স্পেনের বয়সভিত্তিক দলের হয়ে তিনি প্রায় ৫ বছরে ১৫ ম্যাচে অংশগ্রহণ করে ৩টি গোল করেছেন।  ২০২৩ সালের ১৬ই নভেম্বর তারিখে, ২৬ বছর, ৪ মাস ও ১৯ দিন বয়সে, ডান পায়ে ফুটবল খেলায় পারদর্শী গার্সিয়া সাইপ্রাসের বিরুদ্ধে অনুষ্ঠিত উয়েফা ইউরো ২০২৪ বাছাইপর্বের ম্যাচে অংশগ্রহণ করার মাধ্যমে আন্তর্জাতিক ফুটবলে স্পেনের হয়ে অভিষেক করেছেন। উক্ত ম্যাচের ৪৬তম মিনিটে মধ্যমাঠের খেলোয়াড় মিকেল মেরিনোর বদলি খেলোয়াড় হিসেবে তিনি মাঠে প্রবেশ করেছিলেন; ম্যাচে তিনি ১৪ নম্বর জার্সি পরিধান করে কেন্দ্রীয় মধ্যমাঠের খেলোয়াড় হিসেবে খেলেছিলেন। ম্যাচটি স্পেন ৩–১ গোলের ব্যবধানে জয়লাভ করেছিল। স্পেনের হয়ে অভিষেকের বছরে গার্সিয়া সর্বমোট ১ ম্যাচে অংশগ্রহণ করেছেন।   পরিসংখ্যান   আন্তর্জাতিক    দল  সাল  ম্যাচ  গোল স্পেন  ২০২৩  ১  ০ সর্বমোট  ১  ০   তথ্যসূত্র    বহিঃসংযোগ      বিষয়শ্রেণী:১৯৯৭-এ জন্ম বিষয়শ্রেণী:জীবিত ব্যক্তি বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:জিরোনা ফুটবল ক্লাবের খেলোয়াড় বিষয়শ্রেণী:স্পেনের আন্তর্জাতিক যুব ফুটবলার বিষয়শ্রেণী:স্পেনের অনূর্ধ্ব-১৭ আন্তর্জাতিক ফুটবলার বিষয়শ্রেণী:স্পেনের অনূর্ধ্ব-১৯ আন্তর্জাতিক ফুটবলার বিষয়শ্রেণী:স্পেনের অনূর্ধ্ব-২১ আন্তর্জাতিক ফুটবলার বিষয়শ্রেণী:স্পেনের আন্তর্জাতিক ফুটবলার বিষয়শ্রেণী:প্রিমিয়ার লিগের খেলোয়াড় বিষয়শ্রেণী:বেলজীয় প্রো লিগের খেলোয়াড় বিষয়শ্রেণী:রয়্যাল এক্সেল মুকরোঁর খেলোয়াড় বিষয়শ্রেণী:ম্যানচেস্টার সিটি ফুটবল ক্লাবের খেলোয়াড় বিষয়শ্রেণী:বায়ার ০৪ লেভারকুজেনের খেলোয়াড় বিষয়শ্রেণী:স্পেনীয় পুরুষ ফুটবলার বিষয়শ্রেণী:পুরুষ ফুটবল মধ্যমাঠের খেলোয়াড় বিষয়শ্রেণী:লা লিগার খেলোয়াড় বিষয়শ্রেণী:সেহুন্দা দিভিসিওন বি-এর খেলোয়াড় বিষয়শ্রেণী:তেরসেরা দিভিসিওনের খেলোয়াড় বিষয়শ্রেণী:ভিয়ারিয়াল ফুটবল ক্লাব বি-এর খেলোয়াড় বিষয়শ্রেণী:ভিয়ারিয়াল ফুটবল ক্লাবের খেলোয়াড় বিষয়শ্রেণী:সোসিয়েদাদ দেপোর্তিভা এইবারের খেলোয়াড় বিষয়শ্রেণী:ইংল্যান্ডে স্পেনীয় প্রবাসী ক্রীড়াবিদ বিষয়শ্রেণী:জার্মানিতে স্পেনীয় প্রবাসী ক্রীড়াবিদ
সৈয়দ আলতাফ হোসেন (১৯৩৮ – ২৬ ফেব্রুয়ারি ২০১৯) একজন বাংলাদেশী ক্রিকেটার ও ক্রিকেট কোচ ছিলেন। ১৯৬০-এর দশকে তিনি পূর্ব পাকিস্তানে খেলেছিলেন ও পরে বাংলাদেশ ক্রিকেট দলের কোচ হিসেবে দায়িত্ব পালন করেন। ১৯৯৯ সালে তিনি জাতীয় ক্রীড়া পুরস্কার লাভ করেন।  সৈয়দ আলতাফ হোসেন ১৯৩৮ সালে পশ্চিমবঙ্গের হুগলিতে জন্মগ্রহণ করেন। তার বাবা ব্রিটিশ ইন্ডিয়া শিপিং কোম্পানিতে চাকরি করতেন। ১৯৪৭ সালে দেশভাগের সময়, সাম্প্রদায়িক দাঙ্গায় তার দুই বড় ভাইয়ের মৃত্যু হলে তিনি মায়ের সাথে ঢাকায় চলে আসেন।  তিনি ডানহাতি ফাস্ট বোলার ছিলেন। ১৯৫৪ সালে তিনি ঘরোয়া ক্রিকেট জীবন শুরু করেন। ১৯৬১-৬২ সালে করাচিতে অনুষ্ঠিত কায়েদ-ই-আজম ট্রফিতে, পূর্ব পাকিস্তান দলের হয়ে করাচি সবুজ দলের বিপক্ষে প্রথম-শ্রেণীর ক্রিকেটে তার অভিষেক ঘটে। অভিষেক খেলায় তিনি কোন উইকেট লাভ করতে ব্যর্থ হন। পরের ম্যাচেও তিনি উইকেট শুন্য থাকেন। মার্চ ১৯৬৫ সালে করাচি জাতীয় স্টেডিয়ামে, তিনি ঢাকার হয়ে ঢাকা বিশ্ববিদ্যালয়ের বিপক্ষে খেলেন। এই খেলায় তিনি ২/২০ ও ৩/৯ উইকেট নেন ও ঢাকা দলের বিজয়ে বড় অবদান রাখেন। ১৯৬৫ সালে নিউজিল্যান্ড ক্রিকেট দলের বিপক্ষে পাকিস্তানের ঘোষিত ১৪ জনের দলে তিনি সুযোগ পান। তবে তিনি মূল একাদশের হয়ে টেস্ট খেলার সুযোগ পাননি। তিনি ঘরোয়া ক্রিকেটে মোহামেডান স্পোর্টিং ক্লাব, ঢাকা ওয়ান্ডারার্স, পিডব্লুডি, পূর্ব পাকিস্তান জিমখানা ও শান্তিনগরের হয়ে খেলেছেন। ১৯৬১ থেকে ১৯৬৯ পর্যন্ত তিনি পাকিস্তানের ঘরোয়া প্রথম শ্রেণির ক্রিকেট দল পূর্ব পাকিস্তান ক্রিকেট দলের অন্যতম সদস্য ছিলেন। সামগ্রিকভাবে, তিনি পূর্ব পাকিস্তানের বিভিন্ন দলের হয়ে ছয়টি প্রথম-শ্রেণীর ম্যাচ খেলেন। তিনি কায়েদে আজম ট্রফি ও আইয়ুব ট্রফিতেও খেলেছেন।  খেলা থেকে অবসরের পর তিনি আম্পায়ার হিসেবে নাম লেখান ও ১৯৭০ সালে প্রথম শ্রেণির ম্যাচে আম্পায়ারের দায়িত্বও পালন করেন। তারপর কোচিং করানো শুরু করেন। ১৯৭১ সালে বাংলাদেশ স্বাধীন হওয়ার পর তিনি কোচ হিসেবে জাতীয় ক্রীড়া পরিষদে যোগ দেন। ২৫ বছর এখানে চাকরি করেন। সেখান থেকেই তিনি বাংলাদেশের ক্রিকেটের সাথে যুক্ত হন। ১৯৮৬ সালে শ্রীলঙ্কায় অনুষ্ঠিত এশিয়া কাপে প্রথমবারের মতো আন্তর্জাতিক ক্রিকেটে বাংলাদেশের অভিষেক হয়, তিনি সেই দলের কোচ ছিলেন। ১৯৯০ সালে তিনি ভারতে অনুষ্ঠিত এশিয়া কাপে বাংলাদেশ দলের কোচ ছিলেন। ১৯৯৭ সালে নারী ক্রিকেট দল গড়ে তোলার জন্য বিসিসি তাকে দায়িত্ব প্রদান করে। তিনি জাতীয় দল ও  জাতীয় মহিলা দল ছাড়াও ‘এ’ দল ও বয়সভিত্তিক দলগুলোর কোচও ছিলেন। এছাড়া ঘরোয়া ক্রিকেটে সূর্যতরুণ,  বাংলাদেশ বিমান, সিটি ক্লাব সহ বিভিন্ন ক্লাবের কোচ ছিলেন। ২০০৬ সালে কোচিং থেকে অবসর নেন।  ব্যক্তিজীবনে তিনি এক ছেলে ও দুই মেয়ের পিতা ছিলেন। ২৬ ফেব্রুয়ারি ২০১৯ সালে তিনি বার্ধক্যজনিত নানা অসুস্থতায় দিনগত রাতে মৃত্যুবরণ করেন।  তথ্যসূত্র  বহিঃসংযোগ    বিষয়শ্রেণী:১৯৩৮-এ জন্ম বিষয়শ্রেণী:২০১৯-এ মৃত্যু বিষয়শ্রেণী:বাংলাদেশী ক্রিকেটার বিষয়শ্রেণী:পূর্ব পাকিস্তানি ক্রিকেটার বিষয়শ্রেণী:ঢাকা থেকে আগত ক্রিকেটার বিষয়শ্রেণী:বাংলাদেশী ক্রিকেট কোচ বিষয়শ্রেণী:১৯৪৩-এ জন্ম
লক্ষ্মীপুর-৪ হলো বাংলাদেশের জাতীয় সংসদের ৩০০টি নির্বাচনী এলাকার একটি। এটি লক্ষ্মীপুর জেলায় অবস্থিত জাতীয় সংসদের ২৭৭নং আসন।  সীমানা লক্ষ্মীপুর-৪ আসনটি লক্ষ্মীপুর জেলার রামগতি উপজেলা ও কমলনগর উপজেলা নিয়ে গঠিত।  নির্বাচিত সাংসদরা নির্বাচন  সদস্য  দল ১৯৮৬ আ স ম আবদুর রব জাতীয় পার্টি ১৯৮৮ মোশাররফ হোসেন সম্মিলিত বিরোধী দল ১৯৯১ আব্দুর রব চৌধুরী বাংলাদেশ জাতীয়তাবাদী দল ফেব্রুয়ারি ১৯৯৬ আব্দুর রব চৌধুরী বাংলাদেশ জাতীয়তাবাদী দল জুন ১৯৯৬ আ স ম আবদুর রব জাতীয় সমাজতান্ত্রিক দল-জেএসডি ২০০১ এ বি এম আশরাফ উদ্দিন বাংলাদেশ জাতীয়তাবাদী দল ২০০৮ এ বি এম আশরাফ উদ্দিন বাংলাদেশ জাতীয়তাবাদী দল ২০১৪ মোহাম্মদ আবদুল্লাহ বাংলাদেশ আওয়ামী লীগ ২০১৮ আবদুল মান্নান বিকল্পধারা বাংলাদেশ২০২৪মোহাম্মদ আবদুল্লাহবাংলাদেশ আওয়ামী লীগ   নির্বাচন    ২০১০-এর দশকে নির্বাচন    ২০০০-এর দশকে নির্বাচন    ১৯৯০-এর দশকে নির্বাচন    তথ্যসূত্র   বহিঃসংযোগ  প্রথম আলোতে লক্ষ্মীপুর-৪  বিষয়শ্রেণী:লক্ষ্মীপুর জেলার জাতীয় সংসদীয় আসন
এহসান খান একজন বাংলাদেশি স্থপতি ও নগর পরিকল্পনাবিদ।  প্রাথমিক জীবন ও শিক্ষা স্থপতি এহসান খানের জন্ম ময়মনসিংহ শহরের নাটকঘর লেন এলাকায়। বাবার নাম ইউসুফ খান। তিনি একজন ব্যবসায়ী ছিলেন। মা সোবেহ আখতার একজন গৃহিণী ছিলেন। চার ভাই বোনদের মধ্যে এহসান খান দ্বিতীয়। ময়মনসিংহ জিলা স্কুল থেকে এসএসসি পাস করেন ১৯৮০ সালে। ১৯৮৩ সালে ময়মনসিংহের আনন্দ মোহন কলেজ থেকে কৃতিত্বের সঙ্গে এইচএসসি পাস করে ভর্তি হন বুয়েটের স্থাপত্য বিভাগে। স্থাপত্য নিয়ে পড়াশোনা কালীন তার সহপাঠী বন্ধুদের মধ্যে ছিলেন স্থপতি ইকবাল হাবিব ও ইসতিয়াক জহির তিতাস। এহসান খান বাংলাদেশ প্রকৌশল বিশ্ববিদ্যালয় থেকে স্থাপত্য বিষয়ে স্নাতক ডিগ্রি লাভ করেন ১৯৯১ সালে।  কর্মজীবন ১৯৯১ সালে বাংলাদেশ প্রকৌশল বিশ্ববিদ্যালয় (বুয়েট) থেকে স্থাপত্য বিষয়ে স্নাতক ডিগ্রি লাভের পর দুইজন সহপাঠী নিয়ে ‘ভিত্তি স্থপতিবৃন্দ’ নামে প্রতিষ্ঠান পরিচালনা করেন। তারপর ২০১০ সালে তিনি নিজেই ‘এহসান খান আর্কিটেক্টস’ নামের স্থাপত্য পরামর্শক প্রতিষ্ঠান গড়ে তোলেন।  ‘ভিত্তি স্থপতিবৃন্দ’ প্রতিষ্ঠানে থাকাকালীন টিম লিডার হিসেবে টুঙ্গিপাড়ার বঙ্গবন্ধু সমাধি সৌধ, ধানমন্ডি লেক উন্নয়ন, টেকনাফের নিসর্গ ভিজিটর সেন্টার, হাতিরঝিল উন্নয়ন প্রকল্প, ডা: মিলন স্মৃতি সৌধ, জাতীয় কবি কাজী নজরুল সমাধি সৌধ, গুলশান বনানী লেক ব্রিজ ইত্যাদি প্রকল্পের মূল পরিকল্পনাকারী হিসেবে দায়িত্ব পালন করেন। thumb|হাতিরঝিল তার উল্লেখযোগ্য কাজের মধ্যে রয়েছে হাতিরঝিল উন্নয়ন প্রকল্প, গুলশান-১ এ সান্তা গ্লাস হাউস, বাংলাদেশ মহিলা সমিতি কমপ্লেক্স, স্থপতি ইনস্টিটিউট (আইএবি সেন্টার) কমপ্লেক্স, শান্তা ফোরাম, স্কাইমার্ক, শান্তা পিন্নাকল, বনানী ক্যান্টনমেন্টের ঢাকা গার্ডেন ও বীরসপ্তক, বেইলী রোডের মহিলা কমপ্লেক্স, গুলশান-২ সার্ভিস অ্যাপার্টমেন্ট আমারী ঢাকা, গুলশানের লেকসের অ্যাপার্টমেন্ট, নান্দুস রেস্টুরেন্ট, চট্টগ্রাম-এর এপোলো হসপিটাল, উত্তরার ডিপিএস স্কুল সিনিয়র সেকশন ইত্যাদি।  ২০১০ সালে এহসান খান তার ন্যাচার ইন্টারপ্রিটেশন সেন্টার প্রকল্পের জন্য আগা খান অ্যাওয়ার্ড ফর আর্কিটেকচার-এর জন্য মনোনীত হন। এছাড়া বঙ্গবন্ধুর সমাধি ডিজাইনের জন্য তিনি বাংলাদেশ স্থপতি ইন্সটিটিউটের বর্ষসেরা স্থপতি পুরস্কার অর্জন করেন thumb|শান্ত ফোরাম, তেজগাঁও   উল্লেখযোগ্য কর্ম   নিসর্গ ঐরাবত ন্যাচার ইন্টারপ্রিটেশন সেন্টার, টেকনাফ  বাংলাদেশ মহিলা সমিতি কমপ্লেক্স  স্থপতি ইনস্টিটিউট (আইএবি সেন্টার) কমপ্লেক্স  হাতিরঝিল উন্নয়ন প্রকল্প  শেখ মুজিবুর রহমানের সমাধিসৌধ  ধানমন্ডি লেক উন্নয়ন প্রকল্প  শান্ত ফোরাম, স্কাইমার্ক, শান্তা পিন্নাকল   পুরস্কার   বাংলাদেশ স্থপতি ইনস্টিটিউট (আইএবি) বঙ্গবন্ধুর সমাধির নকশা করার জন্য বর্ষসেরা স্থপতি পুরস্কার  জে.কে. আর্কিটেকচারের জন্য সিমেন্ট পুরস্কার  বাংলাদেশ মহিলা সমিতি কমপ্লেক্স এবং ইনস্টিটিউট অফ আর্কিটেক্টস (আইএবি সেন্টার) কমপ্লেক্সের জন্য আর্কেশিয়া পুরস্কার।  বেইলি রোডে মহিলা সমিতির জন্য ইন্ডিয়ান ইনস্টিটিউট অব আর্কিটেক্টস দ্বারা স্থাপত্যের জন্য বর্ষা পুরস্কার।  ব্যক্তিগত জীবন তিনি ১৯৯৫ সালে বিয়ে করেন। স্ত্রীর নাম নুসরাত জাহান। তিনিও একজন স্থপতি। এই দম্পতি দুই কন্যা সন্তানের জনক জননী।   তথ্যসূত্র    বহিঃসংযোগ   বিষয়শ্রেণী:বাংলাদেশী স্থপতি বিষয়শ্রেণী:১৯৬৪-এ জন্ম বিষয়শ্রেণী:জীবিত ব্যক্তি বিষয়শ্রেণী:বাংলাদেশ প্রকৌশল বিশ্ববিদ্যালয়ের প্রাক্তন শিক্ষার্থী বিষয়শ্রেণী:আধুনিকতাবাদী প্রকৌশলী বিষয়শ্রেণী:২০শ শতাব্দীর বাংলাদেশী স্থপতি বিষয়শ্রেণী:ময়মনসিংহের ব্যক্তি বিষয়শ্রেণী:আনন্দ মোহন কলেজ, ময়মনসিংহের প্রাক্তন শিক্ষার্থী বিষয়শ্রেণী:ময়মনসিংহ জিলা স্কুলের প্রাক্তন শিক্ষার্থী বিষয়শ্রেণী:ময়মনসিংহ জেলার ব্যক্তি
ডাবল হ্যাপিনেস () হল একটি চীনা মার্কার সিগারেট, বর্তমানে মালিকানাধীন এবং চীনের মূল ভূখণ্ডে সাংহাই টোব্যাকো কর্পোরেশন দ্বারা উত্পাদিত। চীনের বাইরে, মার্কাটি বিভিন্ন দেশে নানয়াং ব্রাদার টোব্যাকো কোম্পানি, সুমাত্রা টোব্যাকো ট্রেডিং কোম্পানি এবং সিটিবিএটি ইন্টারন্যাশনাল লিমিটেড (চায়না টোব্যাকো এবং বিএটি পিএলসি-এর মধ্যে একটি যৌথ উদ্যোগ) এর মালিকানাধীন। এটি বর্তমানে বাজারে থাকা প্রাচীনতম চীনা সিগারেট মার্কাগুলির মধ্যে একটি।   বাজার  ডাবল হ্যাপিনেস সিগারেটগুলি প্রধানত চীনে বিক্রি হয়, তবে হংকং, কানাডা, মালয়েশিয়া, পোল্যান্ড এবং রাশিয়াতেও বিক্রি হয় বা এখনও হয়।    আরো দেখুন    তামাক ধূমপান   তথ্যসূত্র   বিষয়শ্রেণী:প্রথাগত চীনা ভাষার লেখা থাকা নিবন্ধ বিষয়শ্রেণী:সরলীকৃত চীনা ভাষার লেখা থাকা নিবন্ধ বিষয়শ্রেণী:চীনা সিগারেট মার্কা বিষয়শ্রেণী:চায়না টোব্যাকো বিষয়শ্রেণী:১৯০৬-এ চীনে প্রতিষ্ঠিত
নলডাঙ্গা রেলওয়ে স্টেশন বাংলাদেশের রংপুর বিভাগের গাইবান্ধা জেলার একটি রেলওয়ে স্টেশন।  অবস্থান নলডাঙ্গা রেলওয়ে স্টেশন সান্তাহার-কাউনিয়া লাইনের ত্রিমোহনী-কাউনিয়া অংশে অবস্থিত।  ইতিহাস ব্রহ্মপুত্র-সুলতানপুর রেলওয়ে কোম্পানি ১৮৯৯-১৯০০ সালে সান্তাহার থেকে   ফুলছড়ি (তিস্তামুখ) পর্যন্ত   ৯৪ কিলোমিটার দীর্ঘ (৫৮ মাইল) মিটারগেজ রেলপথ নির্মাণ করে । বর্তমানে লাইন ফুলছড়ি উপজেলার বালাসি ঘাট পর্যন্ত আছে। ৪৪ কিলোমিটার দীর্ঘ (২৭ মাইল) বোনারপাড়া - কাউনিয়া লাইন ১৯০৫ সালে নির্মাণ করা হয়। এসময় নলডাঙ্গা রেলওয়ে স্টেশন তৈরি করা হয়।  পরিষেবা নলডাঙ্গা রেলওয়ে স্টেশন দিয়ে চলাচলকারী ট্রেনের তালিকা নিম্নে উল্লেখ করা হলো: লালমনি এক্সপ্রেস রংপুর এক্সপ্রেস করতোয়া এক্সপ্রেস দোলনচাঁপা এক্সপ্রেস উত্তরবঙ্গ মেইল বগুড়া এক্সপ্রেস পদ্মরাগ মেইল রাম সাগর এক্সপ্রেস ও লোকাল ট্রেন।  তথ্যসূত্র  বিষয়শ্রেণী:গাইবান্ধা জেলার রেলওয়ে স্টেশন
থাম্ব|400px|২০১৯–২০ করোনাভাইরাসের বৈশ্বিক মহামারীর প্রেক্ষাপটে আক্রান্তের মৃত্যুহার এবং সাধারণ পুনঃসৃষ্টি নম্বর নিয়ে আলোচনা করা হচ্ছে।  মহামারীবিদ্যা অনুসারে, আক্রান্তের মৃত্যুহার (যা আক্রান্তের মৃত্যু ঝুঁকি হিসেবেও পরিচিত) — বলতে বোঝায় কোন একটি নির্দিষ্ট সময়ে নির্দিষ্ট রোগে আক্রান্ত রোগীর মৃত্যুর সংখ্যা ও আক্রান্ত রোগীর সংখ্যার অনুপাত। ইংরেজিতে এটি কেস ফ্যাটালিটি রেট বা সংক্ষেপে সিএফআর হিসেবে পরিচিত। আক্রান্তের মৃত্যুহারকে শতকরায় প্রকাশ করা হয়।এটির সংখ্যাগত তাৎপর্য হচ্ছে এর দ্বারা কোন একটি নির্দিষ্ট রোগের তীব্রতা বোঝা যায়।।মহামারীর তীব্র প্রার্দুভাবের সময় এটি প্রায়ই বিচ্ছিন্ন, সীমিত সময়ের জন্য ব্যবহৃত হয়। এই সংখ্যাটি তখনই চূড়ান্ত বলে গণ্য হবে যখন রোগের মৃত্যুর সংখ্যা এবং আরোগ্য লাভকারী রোগীর সংখ্যা সম্পূর্ণরূপে নির্ণণয় করা সম্ভব হবে। কোন রোগের রোগ বিস্তারের সময় যখন সংক্রমনের হার বেশি এবং আরোগ্য লাভের সময় দীর্ঘ হয় তখন প্রাথমিকভাবে নির্ণীত আক্রান্তের মৃত্যুহার চূড়ান্তভাবে নির্ণীত আক্রান্তের মৃত্যুহারের চেয়ে কম হয়।   পরিভাষা   মাঝে মাঝে আক্রান্তের মৃত্যুর অনুপাত এর পরিবর্তে আক্রান্তের মৃত্যুহার ব্যবহৃত হয় যদিও তারা ভিন্ন অর্থ বহন করে। আক্রান্তের মৃত্যুর অনুপাত হচ্ছে দুইটি ভিন্ন রোগের আক্রান্তের মৃত্যুহার এর অনুপাত যা ঐ রোগ দুইটির মধ্যে তুলনা প্রকাশ করে। এটি ভিন্ন ভিন্ন রোগের মধ্যে তুলনা অথবা হেলথ ইন্টারভেশনের কার্যকারিতা মূল্যায়ন করতেও ব্যবহৃত হয় .  আক্রান্তের মৃত্যুহারের সাথে সম্পর্কিত আরও একটি শব্দ যেটি প্রায়ই সংক্রমণ রোগের প্রার্দুভাবের সময় ব্যবহৃত হয় সংক্রমণের মৃত্যুহার । এর মান নির্ণয় করার সময় উপসর্গবিহীন এবং অশনাক্তকৃত সংক্রমণও বিবেচনায় আনা হয়। আক্রান্তের মৃত্যুহারের সাথে এর পার্থক্য হচ্ছে এটি রোগে আক্রান্ত সকল ব্যক্তি-যাদের মধ্যে রোগের লক্ষন প্রকাশ পেয়েছে ও শনাক্ত করা সম্ভব হয়েছে এবং যাদের মধ্যে রোগের লক্ষন প্রকাশ পায়নি কিন্তু রোগের বাহক (মেডিকেল ভাষায় যাদের বলা হয় এজিম্পটোমাটিক গ্রুপ) তাদের মধ্যে মৃত্যুর হার কত তা নির্ণয় করা। (যারা রোগে আক্রান্ত কিন্তু সবসময় এজিম্পটোমাটিক অবস্থায় থাকে তাদেরকে "ইনঅ্যাপারেন্ট" — অথবা নিঃশব্দ, অথবা সাবক্লিনিকাল, অথবা অকাল্ট স্ংক্রমণও বলা হয়।) সংক্রমণের মৃত্যুহারের মান আক্রান্তের মৃত্যুহারের চেয়ে কম হয়।   তথ্যসূত্র   বিষয়শ্রেণী:রোগবিস্তার বিজ্ঞান বিষয়শ্রেণী:হার বিষয়শ্রেণী:মৃত্যু
২০১৭ উত্তরাখণ্ড ভূমিকম্প ৬ ফেব্রুয়ারি ভারতের উত্তরাখণ্ড রাজ্যের রুদ্রপ্রয়াগ জেলার নিকটে ১৬.১ কিলোমিটার (১০ মাইল) গভীরে ৫.১ মাত্রায় অনুভূত হয়। ভূকম্পনটি ভারতের জাতীয় রাজধানী দিল্লী এনসিআর এবং পার্শ্ববর্তী গুড়গাঁও, পাঞ্জাব এবং ভারতের উত্তরাঞ্চলের অন্যান্য স্থান থেকেও ৩০ সেকেন্ড অবিরতভাবে অনুভূত হয়। উপকেন্দ্রের আশপাশে বিভীষিকা সহ ১জন আহত হয়। ভবনসমূহে অনেক ফাটল পরিলক্ষিত হয়।  আরো দেখুন  ২০১৭-এর ভূমিকম্পের তালিকা  তথ্যসূত্র  বিষয়শ্রেণী:২০১৭-এ ভূমিকম্প বিষয়শ্রেণী:২০১৭-এ ভারতে দুর্যোগ বিষয়শ্রেণী:উত্তরাখণ্ডে দুর্যোগ বিষয়শ্রেণী:ভারতে ভূমিকম্প বিষয়শ্রেণী:উত্তরাখণ্ডের ইতিহাস বিষয়শ্রেণী:রুদ্রপ্রয়াগ বিষয়শ্রেণী:২০১৭-এ ভারতে বিপর্যয়
নজিপুর পৌরসভা বাংলাদেশের রাজশাহী বিভাগের নওগাঁ জেলার পত্নীতলা উপজেলার অন্তর্গত 'ক' শ্রেণির একটি পৌরসভা।   অবস্থান ও সীমানা   প্রশাসনিক এলাকা	 ওয়ার্ডঃ ০৯ টি মৌজাঃ   আয়তন ও জনসংখ্যা  মোট আয়তনঃ ১১.৮১ বর্গ কি.মি. মোট জনসংখ্যাঃ ১৫,৮৫৩ জন   শিক্ষার হার ও শিক্ষা প্রতিষ্ঠান  শিক্ষার হারঃ  শিক্ষা প্রতিষ্ঠানঃ   জনপ্রতিনিধি  বর্তমান মেয়রঃ রেজাউল কবির চৌধুরী   আরও দেখুন  উপজেলা জেলা বিভাগ  তথ্যসূত্র   বিষয়শ্রেণী:নওগাঁ জেলার পৌরসভা
আর্নল্ড ব্যাব গ্রিডলি, ১ম ব্যারন গ্রিডলি, কেবিই (১৬ জুলাই ১৮৭৮ - ২৭ জুলাই ১৯৬৫) একজন ব্রিটিশ রক্ষণশীল রাজনীতিবিদ ছিলেন।   জীবনী  গ্রিডলি ছিলেন হেয়ারফোর্ডশায়ারের অ্যাবে ডোরের এডওয়ার্ড গ্রিডলির ছেলে। তিনি একজন পরামর্শক প্রকৌশলী হিসাবে কাজ করেছিলেন কিন্তু পরে রাজনীতিতে ফিরে আসেন। ১৯৩৫ সালে তিনি স্টকপোর্টের জন্য হাউস অফ কমন্সে নির্বাচিত হন, একটি আসন তিনি ১৯৫০ সালে নির্বাচনী এলাকা বিলুপ্ত না হওয়া পর্যন্ত অধিষ্ঠিত ছিলেন এবং তারপর ১৯৫০ থেকে ১৯৫৫ সাল পর্যন্ত স্টকপোর্ট দক্ষিণের প্রতিনিধিত্ব করেন। পরের বছর তিনি চেস্টারের কাউন্টি প্যালাটাইনের স্টকপোর্টের ব্যারন গ্রিডলি হিসাবে পিয়ারে উন্নীত হন।  লর্ড গ্রিডলি ১৯০৫ সালে অলিভার হাডসনের মেয়ে মেবেলকে বিয়ে করেন। তিনি ১৯৬৫ সালের জুলাই মাসে ৮৭ বছর বয়সে মারা যান এবং তার বড় ছেলে আর্নল্ড ব্যারোনিতে স্থলাভিষিক্ত হন।   তথ্যসূত্র    কিড, চার্লস, উইলিয়ামসন, ডেভিড (সম্পাদক)। ডেব্রেটের পিরেজ এবং ব্যারোনেটেজ (1990 সংস্করণ)। নিউ ইয়র্ক: সেন্ট মার্টিন প্রেস, 1990।     বহিঃসংযোগ      বিষয়শ্রেণী:স্টকপোর্টের যুক্তরাজ্যের সংসদ সদস্য বিষয়শ্রেণী:ইংল্যান্ডের নির্বাচনী এলাকা থেকে রক্ষণশীল দল (যুক্তরাজ্য) এর সংসদ সদস্য বিষয়শ্রেণী:যুক্তরাজ্যের সংসদ সদস্য ১৯৫১-১৯৫৫ বিষয়শ্রেণী:যুক্তরাজ্যের সংসদ সদস্য ১৯৫০-১৯৫১ বিষয়শ্রেণী:যুক্তরাজ্যের সংসদ সদস্য ১৯৪৫-১৯৫০ বিষয়শ্রেণী:যুক্তরাজ্যের সংসদ সদস্য ১৯৩৫-১৯৪৫ বিষয়শ্রেণী:১৯৬৫-এ মৃত্যু বিষয়শ্রেণী:১৮৭৮-এ জন্ম বিষয়শ্রেণী:১৯২২ কমিটির চেয়ারম্যান বিষয়শ্রেণী:যুক্তরাজ্যের সংসদ সদস্য যারা পিয়ারেজ প্রাপ্ত হয়েছেন বিষয়শ্রেণী:ব্রিস্টল গ্রামার স্কুলে শিক্ষিত ব্যক্তি
thumb|right|নিকলাস বেন্টনার নিকলাস বেন্টনার জানুয়ারি ১৬, ১৯৮৮ সালে ডেনমার্কে জন্ম গ্রহণ করেন। তিনি বর্তমানে ইংলিশ প্রিমিয়ার লিগের দল আর্সেনাল ফুটবল ক্লাবের হয়ে খেলছেন। জাতীয় দলের হয়ে তিনি ১২ খেলায় ৫টি গোল করেছেন।   বহিঃসংযোগ   Nicklas Bendtner's profile at Arsenal.com   Danish national team profile     বিষয়শ্রেণী:১৯৮৮-এ জন্ম বিষয়শ্রেণী:আর্সেনাল ফুটবল ক্লাবের খেলোয়াড় বিষয়শ্রেণী:প্রিমিয়ার লিগের খেলোয়াড় বিষয়শ্রেণী:বার্মিংহ্যাম সিটি ফুটবল ক্লাবের খেলোয়াড় বিষয়শ্রেণী:নটিংহ্যাম ফরেস্ট ফুটবল ক্লাবের খেলোয়াড় বিষয়শ্রেণী:সান্ডারল্যান্ড এএফসির খেলোয়াড় বিষয়শ্রেণী:ইয়ুভেন্তুস ফুটবল ক্লাবের খেলোয়াড় বিষয়শ্রেণী:সেরিয়ে আ-এর খেলোয়াড় বিষয়শ্রেণী:বুন্দেসলিগার খেলোয়াড় বিষয়শ্রেণী:ডেনীয় ফুটবলার বিষয়শ্রেণী:ডেনীয় সুপারলিগার খেলোয়াড় বিষয়শ্রেণী:ইংল্যান্ডে ডেনীয় প্রবাসী ক্রীড়াবিদ বিষয়শ্রেণী:জার্মানিতে ডেনীয় প্রবাসী ক্রীড়াবিদ বিষয়শ্রেণী:ডেনমার্কের আন্তর্জাতিক ফুটবলার বিষয়শ্রেণী:হামলার দায়ে দোষী সাব্যস্ত ব্যক্তি বিষয়শ্রেণী:ডেনমার্কের আন্তর্জাতিক যুব ফুটবলার বিষয়শ্রেণী:জীবিত ব্যক্তি বিষয়শ্রেণী:ভিএফএল ভলফসবুর্গের খেলোয়াড় বিষয়শ্রেণী:ইংরেজ ফুটবল লিগের খেলোয়াড় বিষয়শ্রেণী:২০১০ ফিফা বিশ্বকাপের খেলোয়াড় বিষয়শ্রেণী:উয়েফা ইউরো ২০১২-এর খেলোয়াড় বিষয়শ্রেণী:ইংল্যান্ডে প্রবাসী ফুটবলার বিষয়শ্রেণী:জার্মানিতে প্রবাসী ফুটবলার বিষয়শ্রেণী:ইতালিতে প্রবাসী ফুটবলার
মিয়াগি প্রশাসনিক অঞ্চল (宮城県? মিয়াগি কেন্‌) হল জাপানের হোনশু দ্বীপের তোওহোকু অঞ্চলের অন্তর্গত একটি প্রশাসনিক অঞ্চল।Nussbaum, Louis-Frédéric. (2005). "Miyagi prefecture" in ; "Tōhoku" in . এর রাজধানী সেন্দাই নগর।Nussbaum, "Sendai" in .   ইতিহাস  মিয়াগি প্রথমে ভূতপূর্ব মুৎসু প্রদেশের অংশ ছিল। উত্তর হোনশুতে অবস্থিত মুৎসু প্রদেশ ছিল স্থানীয় জনজাতি এমিশিদের হাত থেকে জাপান রাষ্ট্রের ছিনিয়ে নেওয়া শেষ অঞ্চল। এমিশিদের বাসভূমি দখল করতে করতে মুৎসু প্রদেশ উত্তরে আরও বাড়তে থাকে এবং ক্রমশ জাপানের বৃহত্তম প্রদেশে পরিণত হয়। এর প্রাচীন রাজধানী ছিল বর্তমান মিয়াগি প্রশাসনিক অঞ্চলের তাগা-জোও।  ওয়াদোও যুগের দ্বিতীয় বর্ষের তৃতীয় মাসে (৭০৯ খ্রিঃ) মুৎসু প্রদেশ ও নিকটবর্তী এচিগো প্রদেশের সরকারের বিরুদ্ধে সশস্ত্র বিদ্রোহ ঘটে। এই বিদ্রোহ সফলভাবে দমন করা হয়।Titsingh, Isaac. (1834).  Annales des empereurs du japon, p. 64.  ৭১২ খ্রিঃ মুৎসু প্রদেশের প্রশাসনকে দেওয়া প্রদেশ থেকে আলাদা করা হয়। সম্রাজ্ঞী গেন্‌মেইয়ের রাজ্যসংসদ দাইজোও-কান নারা যুগে বিভিন্ন প্রদেশের মানচিত্রে নানা পরিবর্তন ঘটায়। সেন্‌গোকু যুগে প্রদেশটির বিভিন্ন অঞ্চল বিভিন্ন পরিবারের শাসনাধীন ছিল। দক্ষিণে ওয়াকামাৎসু কেল্লায় উয়েসুগি পরিবার, উত্তরে মোরিওকায় নাম্বু পরিবার এবং পূর্বে ছিল তোকুগাওয়াদের ঘনিষ্ঠ দাতে পরিবার। দাতে মাসামুনে বর্তমান তোওহোকু অঞ্চলের বৃহত্তম নগর সেন্দাইয়ের পত্তন করেন।  ১৮৭১ খ্রিঃ মেইজি পুনর্গঠনের সময় মুৎসু প্রদেশ ভেঙে সেন্দাই ও সন্নিহিত অংশ নিয়ে তৈরি হয় সেন্দাই প্রশাসনিক অঞ্চল। পরের বছর তার পুনর্নামকরণ হয় মিয়াগি।   ২০১১ তোওহোকু ভূমিকম্প ও সুনামি  ২০১১ খ্রিঃ ১১ই মার্চ রিখটার স্কেলে ৯ মাত্রার এক ভূমিকম্প ও তৎসঞ্জাত সুনামি তোওহোকুর পূর্ব উপকূলকে আঘাত করে। মিয়াগির উপকূলে এই সুনামির উচ্চতা ছিল ১০ মিটার।  ঐ বছরেই ৭ই এপ্রিল একটি ৭.১ মাত্রার ভূমিকম্প মিয়াগিতে অনুভূত হয়। এর পর বিপর্যস্ত ফুকুশিমা-দাইচি নিউক্লীয় বিদ্যুৎকেন্দ্র থেকে কর্মী ও জনসাধারণকে আরেকবার অন্যত্র সরিয়ে নিয়ে যাওয়া হয়।   ভূগোল  বাম|থাম্ব|কুরিকোমা পর্বতের কোলে শোওয়া হ্রদ প্রশান্ত মহাসাগরের উপকূলে অবস্থিত মিয়াগি প্রশাসনিক অঞ্চল তোওহোকু অঞ্চলের মধ্যভাগে অবস্থিত এবং অঞ্চলের বৃহত্তম নগর সেন্দাই এখানকার রাজধানী। পশ্চিম ও উত্তর-পূর্ব সীমা পর্বতময় হলেও সেন্দাই নগর সন্নিহিত কেন্দ্রীয় সমভূমিটি বিস্তীর্ণ।  জাপানের তিনটি সবচেয়ে নয়নাভিরাম প্রাকৃতিক দৃশ্যের অন্যতমটি দেখা যায় মাৎসুশিমা বিন্দু থেকে। এখানে পাইন গাছে ঢাকা ২৬০ টি ক্ষুদ্র ক্ষুদ্র দ্বীপ আছে।  মিয়াগির উত্তর উপকূলে রয়েছে ওশিকা উপদ্বীপ।  ২০১২ এর ১লা এপ্রিলের হিসেব অনুযায়ী এই প্রশাসনিক অঞ্চলের ২৩ শতাংশ ভূমি জাতীয় উদ্যান ও প্রশাসনিক আঞ্চলিক উদ্যান হিসেবে সুরক্ষিত। এগুলি হল  রিকুচুউ কাইগান জাতীয় উদ্যান; কুরিকোমা, মিনামি সান্‌রিকু কিংকাসান ও যাও আধা-জাতীয় উদ্যান এবং আটটি প্রশাসনিক আঞ্চলিক উদ্যান।   তথ্যসূত্র   বিষয়শ্রেণী:জাপানের প্রশাসনিক অঞ্চল বিষয়শ্রেণী:মিয়াগি প্রশাসনিক অঞ্চল
আয়ারল্যান্ড জাতীয় অনূর্ধ্ব-১৯ ক্রিকেট দল অনূর্ধ্ব-১৯ আন্তর্জাতিক ক্রিকেটে সমগ্র আয়ারল্যান্ডের প্রতিনিধিত্ব করে।  আয়ারল্যান্ড ৮ বার অনূর্ধ্ব-১৯ ক্রিকেট বিশ্বকাপে অংশগ্রহণ করেছে, যা ইংল্যান্ড ব্যতীত অন্য ইউরোপীয় দলগুলির মধ্যে সর্বোচ্চ। সর্বাধিক শ্রেষ্ঠ ফলাফল হল ২০১০ বিশ্বকাপে দশম স্থান অধিকার।   অনূর্ধ্ব-১৯ ক্রিকেট বিশ্বকাপ রেকর্ড  আয়ারল্যান্ড অনূর্ধ্ব-১৯ ক্রিকেট দলের রেকর্ড বছর ফলাফল   ১৯৮৮ আইসিসি সদস্য নয়   ১৯৯৮ ১ম রাউন্ড  ১৪শ ১৬ ৬ ১ ৫ ০ ০  ২০০০ ১ম রাউন্ড  ১২শ ১৬ ৭ ২ ৪ ১ ০  ২০০২ যোগ্যতা অর্জনে অক্ষম  ২০০৪ ১ম রাউন্ড  ১১শ ১৬ ৬ ৩ ৩ ০ ০  ২০০৬ ১ম রাউন্ড  ১৩শ ১৬ ৬ ২ ৪ ০ ০  ২০০৮ ১ম রাউন্ড  ১৩শ ১৬ ৬ ২ ৪ ০ ০  ২০১০ ১ম রাউন্ড  ১০ম ১৬ ৬ ২ ৩ ০ ১  ২০১২ ১ম রাউন্ড  ১২শ ১৬ ৬ ২ ৪ ০ ০  ২০১৪ যোগ্যতা অর্জনে অক্ষম  ২০১৬ ১ম রাউন্ড  ১৩শ ১৬ ৬ ২ ৪ ০ ০  ২০১৮ ১ম রাউন্ড  ১৩শ ১৬ ৬ ৩ ৩ ০ ০  ২০২০ যোগ্যতা অর্জনে অক্ষম  ২০২২ যোগ্যমোট৫৫১৯৩৪১০   তথ্যসূত্র    বহিঃসংযোগ   বিষয়শ্রেণী:অনূর্ধ্ব-১৯ ক্রিকেট দল বিষয়শ্রেণী:আয়ারল্যান্ডে ক্রিকেট বিষয়শ্রেণী:আয়ারল্যান্ডের যুব ক্রীড়া দল বিষয়শ্রেণী:আয়ারল্যান্ডের জাতীয় ক্রীড়া দল বিষয়শ্রেণী:আন্তর্জাতিক ক্রিকেটে আয়ারল্যান্ড